# על המחנה נדלק ירח- חוברת לשבת במחנה הקיץ

## שבת במחנה

שבת במחנה היא הזדמנות לפעילות- הזדמנות לשאול מה היא השבת עבורי? האם אני מציין אותה באופן מיוחד בבית? האם השבת היא יום דתי או יום תרבותי?

השבת שייכת לכולנו. זהו יום מנוחה, יום למפגש משפחתי או חברתי, יום לדברים שאנחנו אוהבים, דברים שאנחנו בוחרים בהם. לכל קבוצה- דתיים, חילוניים, מסורתיים, יש שבת אחרת. אך לכולנו יש שבת. המחנה הוא הזדמנות מיוחדת לשאול מה היא השבת שלי? מה היא שבת בצופים? האם היינו רוצים שהשבת תהיה יום שונה בשגרת המחנה?

ערב שבת הוא הזדמנות לעצור את שגרת המחנה ולבלות ביחד, כל השבט או כל הגדוד, כמשפחה גדולה- לשיר ביחד, לצחוק ביחד, לדבר. במהלך המחנה, לכל שכבה יש לו"ז נפרד. השבת היא הזדמנות להיפגש כל השכבות לפעילות משותפת ולהיזכר מה זה אומר להיות חלק מהשבט.

השבת היא מתנה שקיבלנו מהורינו, והם קיבלו אותה מהוריהם. עכשיו נשאר לנו לבחור- איזו מתנה היינו רוצים שהיא תהיה עבורנו.

תוכן

[על המחנה נדלק ירח- חוברת לשבת במחנה הקיץ 1](#_Toc455902585)

[שבת במחנה 1](#_Toc455902586)

[טיפים והצעות למדריך- פעילות לקראת שבת במחנה 1](#_Toc455902587)

[הלך עוד שבוע בא שקט 3](#_Toc455902588)

[פעילות בנושא שבת במחנה 3](#_Toc455902589)

[קטעי קריאה 5](#_Toc455902590)

[שירים 8](#_Toc455902591)

# טיפים והצעות למדריך- פעילות לקראת שבת במחנה

* ניתן לקיים פעילות לפני המחנה- כל קבוצה בוחרת שיר שהקבוצה אוהבת ולבנות שירון שבטי שהשבט יוכל לשיר ביחד בשישי בערב.
* ניתן לבקש מהחניכים להביא חולצה לבנה, או כל חולצה משותפת אחרת לארוחת הערב של שישי, על מנת ליצור אווירה מיוחדת בארוחה ובפעילות שלאחריה.
* אפשר לעשות פעילות הכנה לקראת המחנה שבה אנחנו מעצבים את השבת שלנו כקבוצה. אולי מחליטים ביחד להגיע לבושים בצורה חגיגית לארוחת ערב, אולי עושים מין ״גמד וענק״ ומעניקים אחד לשני בעילום שם כל מיני צ׳ופרים קטנים במהלך השבת, אולי מביאים מכתבים מהמשפחה ופותחים אותם ברגע מיוחד עם כניסת השבת.
* אפשר לפנות לחניכים שמנגנים על כלי ולשאול אם הם מעוניינים לנגן באירוע.
* בחוברת יש קטעי קריאה בנושא שבת- ניתן לקיים פעילות במחנה עצמו בנושא השבת- מה היא השבת בשבילי? ההצעה מצורפת בהמשך.
* אפשר לכתוב נוסח קבוצתי לקבלת שבת, לפני המחנה, ולקרוא אותו במחנה עצמו- ברכה שאנחנו רוצים לאחל לעצמנו, לקבוצה, לשבט, למשפחה שלנו. אפשר לכתוב את מה שאנחנו מקווים שימשיך לקרות בקבוצה ומה שהיינו רוצים לתקן, או בעצם כל דבר שאנחנו רוצים להגיד באופן מיוחד ולתת לו מקום.
* אפשר לחשוב ביחד, כקבוצה, מה אנחנו רוצים לעשות ומה אנחנו לא רוצים לעשות בשבת- חשיבה ששואלת איך אנחנו מייחדים את היום הזה, עושים בו דברים קצת אחרת.
* אפשר להשמיע את השיר "מודה אני" ולאחר מכן לעשות סבב- על מה אנחנו מודים במחנה ובקבוצה.
* כמובן שיש רעיונות רבים נוספים. ניתן לעשות קבלת שבת כהלכתה, ניתן להתייעץ עם הרשג"ד, המרכזת או עם כל אדם שרוצים. בכל מקרה כדאי לנצל את ההזדמנות ולעשות פעילות מיוחדת.

# הלך עוד שבוע בא שקט

## פעילות בנושא שבת במחנה

**פתיחה 5 דק'**

האזנה לשיר של הדג נחש "יום שישי" בליווי המילים (מילות השיר מצורפות בעמוד הבא).

[**https://www.youtube.com/watch?v=onGX\_Q0okcQ**](https://www.youtube.com/watch?v=onGX_Q0okcQ)

**"לאט לאט מתפשט אצלי חיוך, שבכל העיר ובכל הארץ מורידים הילוך" 20 דק'**

מתחלקים לקבוצות של ארבעה משתתפים ומדברים על מהי שבת עבורנו? כל משתתף בקבוצה מוזמן בתורו בסבב לספר על השבת שלו. איך היא נראית באופן כללי ומה הדבר האהוב עליו.

**שאלה מרכזית:** האם השבת היא יום חשוב ואחר? האם היא צריכה להיות יום אחר? איך יום כזה נראה?

**השבת, תכלית מעשה שמים וארץ 40 דק'**

נשארים באותן הקבוצות ולומדים ביחד טקסטים בנושא השבת (יש הרבה טקסטים בנספחים. ניתן לבחור קטעים מסוימים או בכולם. כל קטע נותן זווית אחרת. תבחרו באלו המתאימים ומעניינים אתכם במיוחד)

חוזרים למליאה – משתפים בתובנות, שאלות מעניינות שעלו בקבוצה בזמן השיח על שבת (האישי וגם הרעיוני.)

**שאלות מרכזיות:**

* האם יש דבר כזה "שבת צופית"? האם צריך להיות אופי ייחודי לשבת הצופית?
* כיצד ניתן להפוך את השבת בזמן המחנה לזמן מיוחד ובמה הוא יכול להיות מיוחד?

מסיימים בהעלאת מספר רעיונות כקבוצה המבטאים ייחוד של הזמן ומנוחה. דנים בטקסיות ובאופן שבו כל שבט / גדוד / קבוצה יכולים לקיים תהליך שבו מעצבים את השבת כפי שמתאים ונכון להם.

**יום שישי**

מילים: הדג נחש, שאנן סטריט וגיא מר

לחן: הדג נחש, גיא מר ושלומי אלון

יום שישי הגיע

והוא בא בדיוק בזמן

כמה שחיכיתי כבר בעצם

למשהו מרגיע ואם הוא פה אז זה סימן

שהלך עוד שבוע בא השקט

שוב שישי תפס אותי עם הלשון בחוץ

אחרי עוד שבוע שלחץ אותי לרוץ

עוצר את הכול סטופ! וזה בא לי מה זה טוב עכשיו

עוד לא שלוש בצהריים כבר נפתח לי הרעב

נכנסים לאוטו ויאללה בוא ניסע

עולים לירושלים לראות ת׳משפחה

שבת שלום הגענו

שיחות סלון שיחות חולין

כולם מומחים בכל התחומים

עיתונים יש תבשילים כמה אוכל יא אלוהים

אבא אומר מתי תקנה דירה?

אמא אומרת עכשיו זה הזמן

ככה זה אצלנו הכל על השולחן

כן, גם כל האוכל גם כל הבלגן

קומפוט ופיצוחים על הספה מפוצצים

בחדשות שוב מתריעים על עליה במחירים

תמיד בתוך מסגרת עו״ש

רק לא לחרוג רק לא לגלוש

ורק המשפחה מסדרת לי את הראש

יום שישי הגיע...

שתיים שלושים ושתיים שישי בצהריים

שיא הקרחנה מחנה יהודה ירושלים

המחיר מתחיל לצנוח צריך למכור את הסחורה

כי עוד מעט תרד אלינו שבת המלכה

הנה הדוס החתיאר מגן התות

בדיוק נועל את החנות

ת'מפתחות מכניס לכיס

עד יום ראשון בבוקר יישאר סגור התריס

ישאיר בחוץ את כל המחשבות על תכלס

אופס נקרע לי החוט מהשופר ומהשאבעס

לאט לאט מתפשט אצלי חיוך

שבכל העיר ובכל הארץ מורידים הילוך

טוב לי כל השבוע אבל זה טוב חלקי

ואז יום שישי מגיע ומה טוב חלקי

יום שישי הגיע ....

# קטעי קריאה

"היהדות היא דת של 'הזמן' ותכליתה קידוש הזמן. בעוד שלאדם שעיקר מעייניו נתונים ל'מקום' נראה הזמן כרציפות אחת בלתי משתנה, וכל השעות נראות שוות זו לזו, אטומות וריקניות, הרי חש התנ"ך ברוב חליפות גווניו של הזמן. אין שתי שעות דומות זו לזו. כל שעה היא יחידה, מיוחדת, אין כמוה, והיא יקרה עד אין שיעור.

...............................................................................................................................................................

הפולחן היהודי אפשר לתאר אותו כאמנות המעצבת צורות בזמן. כאדריכלות של הזמן. ... משמעותה של השבת היא – לחוג את הזמן ולא את המקום. ששת ימים אנו חיים תחת יד הרודנות של הדברים אשר במקום. ביום השבת אנו משתדלים לקשר עצמנו לקדושה שבזמן...לפנות עצמנו מן התוצאות של היצירה ולפנות אל סוד היצירה. להיפנות מעולם הבריאה ולפנות אל בריאת העולם....

היום השביעי הוא בבחינת **ארמון שאנו בונים בזמן**. קירותיו עשויים מנשמה, משמחה וממידת ההתאפקות, האווירה שלו מחייבת אותנו למשמעת המזכירה לנו שסמוכים אנו אצל הנצח.

...............................................................................................................................................................

אריסטו סבר שאנו זקוקים למנוחה, כי אין ביכולתנו לעבוד ללא הפסקה. המנוחה איננה מטרה כשלעצמה, אלא מטרתה היא לצבור כוח להמשך פעילות, היינו צבירת כוח למאמצים חדשים. לעומת זאת בתודעת המקרא העבודה נתפשת כאמצעי. השבת איננה רק יום מנוחה, שמטרתו החזרת הכוחות שאבדו בשבוע של עמל, או הכשרת האדם לשבוע של עמל חולין חדש. מטרת השבת היא חיים. האדם איננו בהמת משא, ואין מטרת השבת להגביר את יעילות עבודתו. השבת היא "סוף מעשה במחשבה תחילה", וכן היא "תכלית מעשה שמים וארץ". **השבת איננה קיימת למען ימי החולין, ימי החולין קיימים למען השבת.** השבת איננה מנגינת ביניים, היא פסגת החיים.**"**

...............................................................................................................................................................

"אפשר לומר בלי שום הפרזה, כי יותר משישראל שמרו את השבת, שמרה השבת אותם. ולולא היא שהחזירה להם את "נשמתם" וחדשה את חיי רוחם בכל שבוע, היו התלאות של "ימי המעשה" מושכות אותם יותר ויותר כלפי מטה, עד היו יורדים לבסוף לדיוטא התחתונה של חומריות ושפלות מוסרית ושכלית. ועל כן בודאי אין צורך להיות ציוני בשביל להרגיש כל הדר הקדושה ההיסטורית החופפת על "מתנה טובה" זו ולהתקומם בכל עוז נגד כל הנוגע בה"

**(אחד העם)**

"השבת בשבילי היא מעמודי התרבות העברית וההישג הסוציאלי הראשון של האדם העובד בהיסטוריה האנושית...

כדי לקיים את יסוד השבת בחיי ישראל אינני צריך להסכמים בין מפלגתיים ולא להוראות של רבנים... ואני בוש שהיה הכרח לעשות עניין זה שהוא שלנו, על כל פנים לא פחות מאשר איזה חוג אחר בישראל, להסכם פוליטי... את שבתותינו וחגינו עלינו להפוך למדורות של תרבות"

**(ברל כצנלסון)**

...............................................................................................................................................................

"העבודה, גם אם יוצרת היא, וגם אם הורסת, הריהי התערבות מצד האדם בעולם הפיסי. המנוחה היא מצב של איזון בין האדם לטבע – אסור לו לאדם לנגוע בטבע, לשנותו בכל דרך שהיא, לא לבנות ולא להרוס דבר. השינוי הקטן ביותר שיעשה האדם בתהליך הטבעי, כמוהו כפגיעה באיזון. השבת היא יום השלום בין האדם לטבע. עבודה מכל סוג שהוא היא סתירתו של אותו איזון עדין בין האדם לטבע. השבת מסמלת את האחדות המושלמת בין האדם לטבע ובין האדם לחברו. על ידי הימנעות מעבודה – דהיינו הימנעות מתהליך של שינוי הטבע והחברה – משחרר עצמו האדם מכבלי הטבע והזמן, אם כי רק ליום אחד בשבוע. היחס בין האדם והטבע והאדם לזולתו הוא יחס של הרמוניה, של שלום ואי התערבות".

**(אריך פרום, השפה שנשכחה, הוצאת א' רובינשטיין, 1951, ירושלים. עמ' 199.)**

...............................................................................................................................................................

**אהוד בנאי I יום כדור הארץ**

מדברים עכשיו לא מעט על מצבו העגום של כדור הארץ ואני שומע, כולם אומרים, חייבים בדחיפות לעשות משהו כמו: יום ללא מכוניות, יום ללא רכבות, יום ללא מטוסים, יום ללא אוטובוסים ואופנועים, יום ללא עישון, יום ללא עשן, יום ללא מכונות כביסה, יום ללא מייבשי כביסה ,יום ללא מדיחי כלים, יום ללא טלפונים, יום חיסכון באנרגיה, יום ללא בישול, יום ירוק, יום כחול, יום סגול, יום ללא תאונות, יום ללא עבודה, יום ללא לחץ, יום עגול.

ואני אומר: יש לנו יום כזה מאז שאנחנו זוכרים את עצמנו כעם.

יש לנו יום כזה מאז ומתמיד. מאז שנברא העולם.

יש לנו את השבת, כן, שבת, רבותי, שבת!

שבת זה הרי היום הטוטאלי למען כדור הארץ.

זה טוב לאוויר, זה טוב לאדמה, זה טוב לכביש, לים, למים,ולרוח לנשימה ולנשמה, זה זמן איכות לסביבה, זמן איכות למשפחה, זמן איכות למנוחה...

"ויברך אלוהים את היום השביעי ויקדש אותו כי בו שבת מכל מלאכתו אשר ברא אלוהים לעשות". שבת שלום

שבת בבוקר! יום יפה,   
אמא שותה המון קפה,   
אבא קורא המון עיתון   
ולי יקנו המון בלון.   
  
אפשר ללכת לירקון, לשוט שם בסירה,   
או לטייל עד סוף הרחוב ולשוב בחזרה,   
אפשר לקטוף פרחים, כאלה שלא אסור,   
ואפשר ללכת עד הגן ולראות שהוא סגור.

**(שבת בבוקר / תרצה אתר)**

גם למשפחה החילונית יש שבת, כותב אורי אורבך על השיר:

פזמון הילדים היפה הזה מתנגן ברקע, צובט לב. שיר שמדבר לכל ילד תל אביבי, ולא רק לו. המילים מונחות כיהלומים בקופסתם, מילה-מילה, הברה-הברה, מדויקת ונוגעת.

השיר צובט גם בלבו של כל ילד דתי. דווקא משום שהוא לא מתכוון לפגוע, דווקא משום שהוא תם וטבעי כל כך. זהו שיר הילדים החילוני האולטימטיבי.

איזה ילד דתי יכול לשוט בסירה בשבת? תוהה הילד הדתי – זה מוקצה! זה אסור!

ומי בשבת קורא עיתון ושותה המון קפה? הלא בית הכנסת מחכה, קריאת התורה בעיצומה. לקנות בלון? המון, אבל לא בשבת!

הילד הדתי שבתוכי שומע ומשתאה. "אפשר לקטוף פרחים/כאלה שלא אסור"? הרי אסור לקטוף פרחים בשבת.

פתאום מתגלה, שהשבת הטבעית והפשוטה כל כך של המשפחה החילונית, היא זרה ורחוקה למשפחה הדתית. שבת אסורה.

זה היום שבו השינוי באורחות החיים בין חילוניים ודתיים מוחשי הרבה יותר משאר ימות השבוע. הילד החילוני נוסע עם משפחתו המטיילת, ב"יום שישי בערב" הוא משתתף במסיבת הכיתה, בשבת עצמה הוא קם בשעה מאוחרת, ונהנה ממנעמי הבית המפנק. השיר "שבת בבוקר" הוא הצעת בילוי מפתה לילד החילוני.

לעומתו, סדר השבת של הילד הדתי שונה לחלוטין. הוא מתחיל בהכנות לקראת השבת כבר ביום שישי. סידור הבית והתקלחויות של טרם הדלקת הנרות, ההליכה עם אבא לבית כנסת, התפילה וניגוניה המיוחדים. אחר כך ה"קידוש" וסעודת שבת, הלאות השבתית המתוקה.

והנה בא השיר הקטן הזה, ומספר לילד הדתי שגם לילד החילוני יש שבת. שבת שבה נוסעים לירקון ושטים בסירה וקוטפים פרחים וקונים בלון. חילול שבת היסטרי.

ובכל זאת, אף שזו אינה שבת לפי ההלכה, עולים מכל שורה ניחוחות של רוגע.

(מתוך הספר "היום השביעי – יוצרים ישראלים כותבים על השבת שלהם")

# שירים

**שלום עליכם**

מילים ולחן: עממי

שלום עליכם מלאכי השלום

מלאכי עליון

ממלך מלכי המלכים, הקדוש ברוך הוא.

בואכם לשלום, מלאכי השלום,

מלאכי עליון

ממלך מלכי המלכים, הקדוש ברוך הוא

ברכוני לשלום מלאכי השלום

מלאכי עליון

ממלך מלכי המלכים, הקדוש ברוך הוא.

צאתכם לשלום, מלאכי השלום,

מלאכי עליון,

ממלך מלכי המלכים, הקדוש ברוך הוא.

**שבת בבוקר**

מילים: תרצה אתר

לחן: יוני רכטר

שבת בבוקר! יום יפה,

אמא שותה המון קפה,

אבא קורא המון עיתון (המון עיתון)

ולי יקנו המון בלון.

אפשר ללכת לירקון, לשוט שם בסירה,

או לטייל עד סוף הרחוב ולשוב בחזרה,

אפשר לקטוף פרחים, כאלה שלא אסור,

ואפשר ללכת עד הגן ולראות שהוא סגור.

**אדון עולם**

מילים: מן המקורות

לחן: עוזי חיטמן

אדון עולם אשר מלך

בטרם כל יציר נברא

לעת נעשה בחפצו כל

אזי מלך שמו נקרא.

ואחרי ככלות הכל

לבדו ימלוך נורא

והוא היה, והוא הווה

והוא יהיה בתפארה

והוא אחד ואין שני

להמשילו להחבירה.

בלי ראשית בלי תכלית

ולו העוז והמשרה.

והוא אלי וחי גואלי

וצור חבלי בעת צרה.

והוא נסי ומנוסי

מנת כוסי ביום אקרא

**שיר למעלות**

מילים: מן המקורות

לחן: יוסף קרדונר

שיר למעלות:

אשא עיני אל-ההרים, מאין יבא עזרי.

עזרי, מעם ה', עושה שמים וארץ.

אל יתן למוט רגלך; אל ינום שומרך.

הנה לא ינום ולא יישן שומר ישראל.

ה' שומרך ה' צלך על-יד ימינך.

יומם השמש לא יככה וירח בלילה.

ה' ישמרך מכל-רע ישמור את-נפשך.

ה' ישמור צאתך ובואך מעתה ועד עולם.

**אנא בכח**

מילים: מן התפילה

לחן: עובדיה חממה

אנא, אנא בכח, גדולת ימינך, תתיר צרורה

קבל רינת, עמך שגבנו, טהרנו, טהרנו נורא

אנא בכח גדולת ימינך, תתיר צרורה

קבל רינת עמך שגבנו, טהרנו נורא

נא גיבור דורשי יחודך, כבבת שמרם

ברכם טהרם, רחמי צדקתך

תמיד גמלם, חסין קדוש

חסין קדוש ברב טובך, נהל עדתֶך

יחיד גאה לעמך פנה, זוכרי קדושתך

שועתנו קבל ושמע צעקתנו, יודע תעלומות

אנא, אנא בכח, גדולת ימינך, תתיר צרורה

קבל רינת עמך שגבנו, טהרנו, טהרנו נורא

שועתנו קבל ושמע צעקתנו, יודע תעלומות

אנא, אנא בכח, גדולת ימינך, תתיר צרורה

**כל העולם כולו גשר צר מאוד**

מילים: רבי נחמן מברסלב

לחן: ברוך חייט

כל העולם כולו

גשר צר מאוד

והעיקר, והעיקר

לא לפחד, לא לפחד כלל.

**מי אוהב את השבת**

מילים: אהוד מנור

לחן: רפי בן משה

מי אוהב את השבת?

אמא ואבא!

מי אוהב את השבת?

סבתא וסבא!

מי אוהב את השבת?

אני, אתה ואת.

כל העולם כמעט!

אז למה לא כל יום שבת?

יום ראשון שני שלישי

כל יום נמשך שנה

רביעי את חמישי נותן במתנה.

הימים עוברים לאט

ראשון עד חמישי

ומחר מחר שבת

כי בא כבר יום שישי

מי אוהב את השבת...

בשבת הציפורים שרות מרוב שמחה

בשבת אין שיעורים

זה יום של מנוחה.

בשבת כל עץ מודה

לשמש על אורה

ורוקדת בשדה

גם עדנה הפרה.

מי אוהב את השבת...

בשבת אבי ישן עם העיתון שלו

ואמי אומרת כן הרבה יותר מלא,

יום שבת הוא יום נחמד

יותר מכל אחר -

אז למה דוקא יום שבת

עובר כל כך מהר

**יום שישי**

מילים: הדג נחש, שאנן סטריט וגיא מר

לחן: הדג נחש, גיא מר ושלומי אלון

יום שישי הגיע

והוא בא בדיוק בזמן

כמה שחיכיתי כבר בעצם

למשהו מרגיע ואם הוא פה אז זה סימן

שהלך עוד שבוע בא השקט

שוב שישי תפס אותי עם הלשון בחוץ

אחרי עוד שבוע שלחץ אותי לרוץ

עוצר את הכול סטופ! וזה בא לי מה זה טוב עכשיו

עוד לא שלוש בצהריים כבר נפתח לי הרעב

נכנסים לאוטו ויאללה בוא ניסע

עולים לירושלים לראות ת׳משפחה

שבת שלום הגענו

שיחות סלון שיחות חולין

כולם מומחים בכל התחומים

עיתונים יש תבשילים כמה אוכל יא אלוהים

אבא אומר מתי תקנה דירה?

אמא אומרת עכשיו זה הזמן

ככה זה אצלנו הכל על השולחן

כן, גם כל האוכל גם כל הבלגן

קומפוט ופיצוחים על הספה מפוצצים

בחדשות שוב מתריעים על עליה במחירים

תמיד בתוך מסגרת עו״ש

רק לא לחרוג רק לא לגלוש

ורק המשפחה מסדרת לי את הראש

יום שישי הגיע...

שתיים שלושים ושתיים שישי בצהריים

שיא הקרחנה מחנה יהודה ירושלים

המחיר מתחיל לצנוח צריך למכור את הסחורה

כי עוד מעט תרד אלינו שבת המלכה

הנה הדוס החתיאר מגן התות

בדיוק נועל את החנות

ת'מפתחות מכניס לכיס

עד יום ראשון בבוקר יישאר סגור התריס

ישאיר בחוץ את כל המחשבות על תכלס

אופס נקרע לי החוט מהשופר ומהשאבעס

לאט לאט מתפשט אצלי חיוך

שבכל העיר ובכל הארץ מורידים הילוך

טוב לי כל השבוע אבל זה טוב חלקי

ואז יום שישי מגיע ומה טוב חלקי

יום שישי הגיע ....

**הללויה**

מילים: תהילים

לחן: מסורתי

הללויה, הללויה

בצלצלי שמע

הללויה, הללויה

בצלצלי תרועה

כל הנשמה

תהלל יה

הללויה

**שלום לך דודי**

מילים: שלמה אבן גבירול

לחן: מוחמד וואהבי

שלום לך דודי הצח והאדמון

שלום לך מאת רקה כמו רימון

שלום לך דודי

לקראת אחותך רוץ, צא נא להושיעה

וצלח כבן ישי, רבת בני עמון

שלום לך דודי

מה לך יפהפיה כי תעוררי אהבה

וצלצלי קולך כמעיל בקול פעמון

שלום לך דודי

שלום לך דודי

**לכה דודי**

מילים: מתוך הפיוט של ר' שלמה אלקבץ

לחן: ע. גבאי

לכה דודי לקראת כלה

פני שבת נקבלה

שבת שלום ומבורך

**מי האיש**

מי האיש

החפץ חיים,

אוהב ימים

לראות טוב.

נצור לשונך מרע

ושפתיך מדבר מרמה,

סור מרע - עשה טוב,

בקש שלום ורודפהו .

**עושה שלום**

עושה שלום במרומיו

הוא יעשה שלום עלינו ,

ועל כל ישראל,

(או: ועל כל העולם)

ואמרו, אמרו, אמן.

יעשה שלום, יעשה שלום ,

שלום עלינו ועל כל ישראל .

(או : ועל כל העולם)

**ירדה השבת**

מילים: י. רבינוב

לחן: דוד זהבי

ירדה השבת אל בקעת גינוסר

וניחוח עתיק בשוליה

ויעמדו מסביב ההרים שושבינים

לשאת אדרתה הזוהרת ,

תעלינה יונים מכנרת הים

קבל את רוחה הלוהבת .

נשקה השבת לראשו של הברוש ,

לאזוב שבסלע נשקה.

ויהי הדרדר לשרביט של מלכות

על רמות דממה מרוננת.

ימשוך אז בתור בקולו המתוק

חמדת כסופין מעדנת.

הרטיטה שבת בחינה הגנוז.

עיני חלונות מכל עבר.

ותצאנה בנות אל הערב זמר

זמירות בערגה מצלצלת.

והייתה העדנה בבקעת גינוסר

לנשמת עבריות נאצלת.

**שיר עם נקי**

מילים: אהוד מנור

לחן: מתי כספי

ערב יום שבת,

שעה חמש עד שש,

וכל אחד כמעט

שוב מתחדש.

בכל שבעה ימים

המקלחות שרו,

המים שוב חמים בצנורות.

פזמון :

שביל באמצע, שביל בצד ,

חפופים אחד אחד .

איזה נקיון וסדר

איזה יופי של מצעד.

מים וסבון ,

חשמל דופק שעון

ולא עושים חשבון

עם החשבון.

מי בושם לפנים,

חולצת שבת יפה,

וזוג של לבנים

להחלפה.

פזמון :

שביל באמצע, שביל בצד...

רגע של חלום

לגוף ולנשמה ,

כלם אומרים ''שלום"

ו''מה נשמע"?

אפילו גוף חורק

מרגיש פתאום טרי ,

וכל אחד שורק

שיר עם נקי.

פזמון :

שביל באמצע, שביל בצד...

**מודה אני**

מילים: אבי אוחיון

לחן: אסף צרויה

מודה אני כל בוקר

שהחזרת את נשמתי

מודה אני על בגד

שהנחת על גופי

שלא יהיה לי קר אתה שומר עליי

מודה אני כל בוקר

על האור על עצם היותי

מודה אני על לחם

שהנחת לשולחני

שלא אהיה רעב שלא אדע כאב

על אין ספור חיוכיי מודה אני

על כל כישרונותיי ועל כל שיריי

את כולם אקדיש לך

דע לך דע לך שמודה אני לך

אצעק לך אדיר שמך אלייך אקרא יה

לך חיי לך ליבי ותודתי

אליך אקרא יה אליך אקרא יה

מודה אני כל בוקר

על כוחי על אבי ועל אמי

מודה אני על גשם שנתת בשדותיי

לדאוג לאוהביי נתת לי חיי

על יום המנוחה מודה אני

על שפע וברכה על המשפחה

כל כולי רק בזכותך

דע לך דע לך שמודה אני לך

אצעק לך אדיר שמך אלייך אקרא יה

לך חיי לך ליבי ותודתי

אליך אקרא יה אליך אקרא יה

על כל כישלונותיי מודה אני

על אכזבותיי פחדיי ומכשוליי

הם כולם לטובתי

אין אחר בליבי רק לך מודה אני

**שלווה**

להקת הנח"ל

מילים: אבי קורן

לחן: יאיר רוזנבלום

על המחנה נדלק ירח

על המאהל כוכב זורח

והזמן כמו גומי מתמרח

ליל שבת בלי טעם ובלי ריח

והשקט את הלב קורע.

איזו מן שלוה ולא עושים שום דבר

איזו מן שלוה ועוד שבוע עבר.

השבת בכלל אינה עוברת

כבר קראנו את עיתון הערב

שרנו כבר שירי מגל וחרב

כבר תפרנו את החור בגרב

ופתרנו תשבצים בלי הרף

איזו מן שלוה...

אף מכתב ממך עוד לא הגיע

עוד מעט המפקד יופיע

ויחזור ודאי שוב להבטיח

בקרוב לרגילה אגיע

שתיקני שוב שניים ביציע.

איזו מן שלוה...

**הנה מה טוב**

מילים: מתוך תהילים

לחן: עממי

הנה מה טוב ומה נעים

שבת אחים גם יחד

הנה מה טוב ומה נעים

שבת אחים גם יחד.

**שבת המלכה**

רותי נבון

מילים: חיים נחמן ביאליק

לחן: נורית הירש

החמה מראש האילנות נסתלקה

בואו ונצא לקראת שבת המלכה

הנה היא יורדת הקדושה הברוכה

ועמה מלאכים צבא שלום ומנוחה.

בואי בואי המלכה!

בואי בואי המלכה!

שלום עליכם, מלאכי השלום.

קיבלנו פני שבת ברננה ותפילה

הביתה נשובה בלב מלא גילה

שם ערוך השולחן הנרות יאירו

כל פינות הבית יזרחו, יזהירו

שבת שלום ומברך!

שבת שלום ומברך!

באכם לשלום, מלאכי השלום.

שבי זכה עמנו ובזיוך נא אורי

לילה ויום, אחר תעברי.

ואנחנו נכבדך בבגדי חמודות

בזמירות ותפילות ובשלוש סעודות

ובמנחה שלמה,

ובמנוחה נעמה -

ברכונו לשלום, מלאכי השלום

החמה מראש האילנות נסתלקה

בואו ונלווה את שבת המלכה

צאתך לשלום הקדושה הזכה

דעי ששת ימים אל שובך נחכה...

כן לשבת הבאה!

כן לשבת הבאה!

צאתך לשלום, מלאכי השלום

**מתנות קטנות**

מילים: נועם חורב

לחן: רמי קלינשטיין

זה עוד יום שישי נושם את האוויר

האור והצל משחקים שוב תופסת

השולחן ערוך תמונות ילדות על הקיר

שיירות לבנות חוזרות מבית כנסת

והריח הזה ששורט לי את הלב

מתגנב מתגנב ופותח דלתות

אל אושר קטן אל אותו שיר ישן

שעובר אצלנו במשך דורות

מתנות קטנות

מישהו שלח לי מתנות קטנות

רסיסים של כוונה עיגולים של אמונה

מתנות קטנות

מישהו שלח לי מתנות קטנות

כמו הכוח לקבל את מה שאין את מה שיש

מה עוד אפשר כבר לבקש

זה עוד יום שישי מרפסת ועיתון

השמש כמו הדאגות לאט נמחקת

מנגינות פשוטות זוחלות מהחלון

ושום סערה כבר לא תסתיר פה את השקט

מתנות קטנות

מישהו שלח לי מתנות קטנות

רסיסים של כוונה עיגולים של אמונה

מתנות קטנות

מישהו שלח לי מתנות קטנות

כמו הכוח לקבל את מה שאין את מה שיש

מה עוד אפשר כבר לבקש

כי בנו בחרת

ואותנו קידשת

ברוך אתה ה'

מקדש השבת

והריח הזה ששורט לי את הלב

מתגנב מתגנב ופותח דלתות

אל אושר קטן אל אותו שיר ישן

שעובר אצלנו במשך דורות

מתנות קטנות

מישהו שלח לי מתנות קטנות

רסיסים של כוונה עיגולים של אמונה

מתנות קטנות

מישהו שלח לי מתנות קטנות

כמו הכוח לקבל את מה שאין את מה שיש

מה עוד אפשר כבר לבקש

מתנות קטנות